Gustave Le Bon

**Gustave Le Bon** (7. maj 1841. Nogent-le-Rotrou - 15. decembar 1931., Pariz) se smatra osnivačem psihologije masa. Njegov utjecaj na Sigmund Freuda (Zigmund Frojd) i Max Webera (Maks Veber) kao i na naciste je bio značajan. Njegove teze su bile zasnovane pretežno na sopstvenom iskustvu. I danas se vodi debata u socijalnoj psihologiji oko njegovog značaja.

## Život i djelo 
Le Bon je doživio krizu tokom februarske revolucije 1848. kao i  pariske komune 1871. Oba događaja su imala centralan značaj za njegov kasniji rad. Nakon završetka studija medicine radio je u vojsci kao doktor. Od 1881 putuje kroz Sjevernu Afriku i Indiju gdje pravi studije oko njihovih stanovnika. U periodu 1881-1891 objavio je više djela u kojima se pozabavio antropologijom, arheologijom i etnologijom a pored toga pisao je o značaju mase i energiji.

Između 1894-1903 slijede studije o narodima, grupama i masama ljudi među kojima je najpoznatija *Psihologija masa" *(1895).Ovo djelo ga je učinilo najznačajnijim sociologom svog vremena. U dobokoj starosti se Le Bon počeo baviti hijerarhijom ljudskih rasa (ne na biološkoj osnovi nego na kulturnoj baštini), spolovima, inteligencijom i političkim strujama.

U djelu se bavi i temama komfora, otuđivanja i vođenja. Le Bon je smatrao da pripadnici visoko razvijene kulture, u masi gube svoju kritičnost, pa se i sami počinju  primitivno ponašati. Utopljen u masu pojedinac postaje lakomislen i "zaražen" od strane drugih. Ove karakterstike čovjeka je kasnije preuzeo za svoj rad i sam *Sigmund Freud*, smatrajući čovjeka iracionalnim, ako podliježe podsvjesnom ponašanju. Prema Freudu, ideja stvara instituciju a ne obrnuto.

Le Bon prikazuje kako politička mišljenja i religije mogu zavladati ljudima. Opisuje koje su dogme (učenje) neophodne, kao i kakve osobine treba imati veliki vođa. Naglašava da razum, školska nastava kao i kućni odgoj imaju veoma slab utjecaj na masu u poređenju s gestovima, sloganima kao i obmanama.

Na kraju svog djela Le Bon skeptično podvrgava birače i parlamente ispitivanju. Veoma ih je negativno ocijenio, u stilu Oswald Spenglera prikazuje da se historije piše emocijama i kulturom kao i nacijom. Sve to prema Le Bonu nema racionalnu podlogu ali veliku ulogu u pisanju historije igraju duhovne elite.

Znatan utjecaj imalo je i na Sigmunda Freuda koji se veoma intenzovno s tim pozabavio. U svom eseju *Psihologija masa i ja analiza *(njem. Massenpsychologie und Ich-Analyse) Freud se 1921/22 složio s nekim tezama osim onim o osobinama vođe..

Prema Brockhausu, velikom izdavaču literature, današnja nauka je ispravila Le Bonove teze. Posebno u pogledu na vođu s tim da je masa itekako stanju da razlikuje.

Crnac je prema Le Bonu, zbog "zaostalosti svog mozga", osuđen zauvijek ostati na nivou varvara. U historiji nema dokaza da su crnci išta sami stvorili, naprotiv ako su se miješali s nekom više razvijenom, oni su istu vraćali na nivo varvara.

## Objavljena djela  
* *Der Mensch und die Gesellschaften*, 1881
* *Die Kultur der Araber*, 1884
** deutsch von Peter Aschner: *Die mittelalterliche Welt der Araber*, F. A. Herbig, München/Berlin 1974.
* *Die Welt des alten Indien*, 1887
* *Die frühen Kulturen des Orients*, 1889
* *Die Kunstdenkmäler Indiens*, 1891
* *Die psychologischen Grundgesetze der Völkerentwicklung*, 1894
* *Psychologie des foules*, Paris 1895
** *Psychologie der Massen*, deutsch von Rudolf Eisler (Digitalisat der 2. Auflage, Leipzig 1912), Kröner, Stuttgart 2008, 
* *Die Psychologie des Sozialismus*, 1898
* *Die Psychologie der Erziehung*, 1902
* *Die Französische Revolution*, 1903
* *Psychologie der Revolutionen*, 1903
* *Die psychologischen Lehren des europäischen Krieges*, 1916
* *Die Psychologie der neuen Zeit*, 1920
* *Die Welt aus dem Gleichgewicht*, 1923
* *Die gegenwärtige Entwicklung der Welt : Täuschungen und Tatsachen*, 1927
** (dt.) Steyrermühl-Verlag, Wien 1930

## Također pogledajte 
* Sociologija
* Psihologija

## Reference 
## Literatura 
* Wilhelm Arnold, Hans Jürgen Eysenck, Richard Meili (Hrsg.): *Lexikon der Psychologie*, 11. Aufl. Herder, Freiburg 1993. 
* *Der Brockhaus Psychologie. Fühlen, Denken und Verhalten verstehen.* Brockhaus Verlag, Leipzig, Mannheim 2001.
* Sigmund Freud: *Massenpsychologie und Ich-Analyse*. Fischer Taschenbuch, Frankfurt a. M. 1993. 
* *Kindlers Neues Literatur Lexikon*, Bd. 10. Kindler, München 1988/1998. 
* Ian Kershaw: *Hitler,* Bd. 1. dtv, München 1998. 
* Benoit Marpeau: *Gustave Le Bon : parcours d´un intellectuel ; 1841 - 1931*, CNRS Éd., Paris 2000
* Serge Moscovici: *Das Zeitalter der Massen : Eine historische Abhandlung über die Massenpsychologie*, Fischer-Taschenbuch-Verlag, Frankfurt am Main 1986
* Catherine Rouvier: *Les idées politiques de Gustave Le Bon*, Presses Univ. de France, Paris 1986
* R. A. Nye: *An Intellectual Portrait of Gustave Le Bon*. A Study ofthe Development and Impact ofa Social Scientist in his Historical Setting, Diss. University of Wisconsin 1969.
* Wilhelm Schwalenberg: *Gustave le Bon und seine ″Psychologie des foules″, ein Beitrag zur Kritik der Masssenpsychologie*, Diss. Bonn 1919.
* Max Weber: *Wirtschaft und Gesellschaft*, 5. Aufl. J.C.B. Mohr, Tübingen 1921/1972.

## Vanjski linkovi 
* Werke des Gustave Le Bon auf Englisch und Französisch 
* Gustave Le Bon - Psychologie der Massen in der Übersetzung von R. Eisler (1911)

Kategorija:Francuski sociolozi
Kategorija:Teoretičari rasa
Kategorija:Biografije, Nogent-le-Rotrou
Kategorija:Rođeni 1841.
Kategorija:Umrli 1931.